dh-unibe/image-text_koenigsfelden-charters-post-1500 huggingface dataset:
Wir, der schultheis und ràt zuͦ Waldszhuͦt, tuͦnd kunt menglichem mit disem brief, das uff den tag,
als diser brief geben ist, ✳ do wir in unsmˀ ràut zum rechten gesessen syen, komen sint des erwirdigen gotzhus
zuͦ Kùnigszvelden erbnˀ machtbotten, namlich Nicolaus Fricker, hofmeister, und Uͦlrich am Buͤl, althofmeister dàselbs, an stat und in namen desselben gotzhus an eim ✳ und Hanns Snùrring der elter, unsrˀ burgrˀ,
am andnˀ teil, verfùrsprechot ze beider sitt als recht ist. ✳ ofnotn̄t die egn̄tn̄ machtbottn̄ durch iren fùrsprechen, wie das si den vorgn̄tn̄ Hanssen Snùrringen vormàln̄ hie vor unsmˀ statgericht fùrgenomē
und zuͦ im clagt habint umb ein fiertel jeͣrlichs rocken gelts, ✳ so das egedacht gotzhus habe uff sinem wingarten an Roͧnhalden, ein halb an Heinrich Muls wingartn̄, ✳ stost oben an des selben wingart steltzen und
unden uf den weͣg, darumb beid teil fùr uns mit urteil gewist weren und sich nach clag und antwùrt
im rechten gemacht habe, das man darumb erber lùt, namlich heˀre Fridrich Hàtinger, cappellàn
zuͦ Clingnow, und Hennszlin Swerin, unsnˀ burgnˀ, verhören und darnach bescheen sölte, das recht
were. und nach dem und der vorgn̄t Hanns Snùrring durch sinen fùrsprechen antwùrt und
meint, das egedacht gotzhus ✳ habe deheinen zins ✳ daruff und aber den vorgn̄tn̄ bottn̄ ir clag und ofnūg,
als ob stàt, gichtig ist, ✳ so haben wir die vorgn̄tn̄ herre Fridrichen Hàtinger und Hennszli Swerin verhört.
und als die beid luter sagent, ✳ das inen kunt und wissent sye, das dem vorgn̄tn̄ gotzhus ab dem egedachten
wingarten ein fiertel jerlichs rocken gelts ingange und das daruff habe, so haben wir uns nach clag
und antwùrt und nach verhören der vorgn̄tn̄ zwein personen, ✳ das der vorgn̄t Hanns Snùrring
das egedacht gotzhus umb sölichen zins uszrichtn̄ und er und weͣlich den selben wingartn̄ nun hinfùr
innhaben ✳ dem selben gotzhus ✳ das egescriben fiertel jeͣrlichs rocken gelts nun hinnenthin alle jar davon uszrichtn̄ und geben söllent. des zuͦ urkunt so haben wir unser stat gemein insigel mit rechtrˀ
urteil offenlich làussen henncken an disen brief, der geben ist uff zinsztag vor unsers herren frònlichnams tag des järs nach siner gepùrt gezalt thusent vier hundert fùnftzig und zwey järe ꝫcꝭ.
Königsf. 654
452
wist um̄ j f₎ rogg₎ geltz
uff einem wingart₎ an
Reinhald₎ zuͦ Waltzhuͦt
Hannsz Schnùrrin ✳
Staatsarchiv
AARGAU
Nͦ✳ 10 ✳
K
S 34
vj
✳ c x
✳
vō dem Snùrrē
um j fierdel rogē